Statistisk Tiårsoversigt 2014

Statistisk Tiårsoversigt er Danmarks Statistiks populære udgivelse, som sætter fokus på de seneste ti år i Danmark. Med et systematisk overblik over det seneste tiårs samfundsudvikling er bogen særdeles velegnet til undervisning.

Temaartiklen i 2014 belyser de danske virksomheders rolle i en globaliseret verden. Danske virksomheder eksporterer stadig mere, men mens de traditionelle markeder for den danske vareeksport dominerer, vinder nye – og fjernere – markeder indpas. Bl.a. har BRIK-landet Kina fået plads på topti-listen af aftagere af dansk eksport. Ca. 200 store virksomheder står for mere end halvdelen af den danske vareeksport, og andelen er steget siden 2005. Du kan læse mere i netmagasinet Bag tallene og se Rasmus Jørgensen fra Økonomisk institut på Københavns Universitet kommentere udviklingen i nedenstående video.

Tiårets tendenser

Bogens store udvalg af tabeller og figurer tegner billeder af mange forskellige sider af tilværelsen gennem de seneste ti år. Nogle af de interessante tendenser er fx at:

De private grundskoler har fået 38 pct. flere elever på de ældste klassetrin 8.-10. klasse på ti år, mens de offentlige kun har fået 6 pct. flere. 22 pct. flere valgte en efterskole.

Både par og enlige med børn har haft større stigninger i deres disponble indkomst på ti år end enlige uden børn. Par med børn havde den største stigning på 53 pct. fra 2002-2012.

Danskerne besøgte i gennemsnit deres praktiserende læge 7,2 gange i 2013. Det er 13 pct. oftere end for ti år siden. Tandlægen besøger vi til gengæld sjældnere end i 2003.

Både blandt mænd og kvinder gennemfører langt flere en videregående uddannelse end for ti år siden. Nu gælder det hver anden kvinde og hver tredje mand på 35 år.

Udviklingen de seneste ti år er illustreret med infografikker på udvalgte områder

Reviderede tabeller om økonomien

Nationalregnskabet, statistikken om de offentlige finanser samt betalingsbalancen gennemgår en hovedrevision i efteråret, som indebærer, at tallene bliver justeret – også tilbage i tid. De reviderede tabeller og begrebsforklaringer kan findes her.

Ti års økonomisk-politisk overblik

I Statistisk Tiårsoversigt er en omfattende kalender, hvor du finder de vigtigste begivenheder inden for politik og økonomi fra 2004 og frem. Endvidere findes en begrebs- og ordforklaring, som gør bogen yderst velegnet til undervisningsbrug.

Gratis gamle tiårsoversigter tilbage til 1964

Du kan kigge tilbage i tiden og se, hvordan Danmark har udviklet sig. Det kan du med de gamle udgaver af Statistisk Tiårsoversigt.

Rabat for flere brugere

Har du brug for flere eksemplarer, er der forskellige muligheder. Klassesæt på mindst 20 eksemplarer kan købes til en særlig rabatpris på 161 kr. pr. bog. Virksomheder, der ønsker at lægge bogen på deres intranet eller biblioteker, der gerne vil gøre bogen tilgængelig for deres brugere i elektronisk form, kan købe en særlig flerbrugerlicens til pdf-udgaven til 1.250 kr.

Rettelser:

158 Middellevetid for nyfødte

060 Ulighedsmål for personer, ækvivaleret disppnibel indkomst

Reviderede økonomiske tabeller og figurer - Statistisk Tiårsoversigt 2014

Andre udgivelser i denne serie

Alle
2024
2023
2022
2021
2020
2019
2018
2017
2016
2015
2014
2013
2012
2011
2010
2009
2008
2007
2006
2005
2004
2003
2002
2001
2000
1999
1998
1997
1996
1995
1994
1993
1992
1991
1990
1989
1988
1987
1986
1985
1984
1983
1982
1981
1980
1979
1978
1977
1976
1975
1974
1973
1972
1971
1970
1968
1967
1966
1965
1964

Hent som pdf

Statistisk Tiårsoversigt 2014

Kolofon


                            Statistisk Tiårsoversigt

Borgere

ISBN: 978-87-501-2136-7


                            
                            Udgivet: 2. september 2014 kl. 09:00

Antal sider: 216


                            Kontaktinfo:

Sofia Meyling Honoré

                            Telefon: 29 79 08 37